SA Skrywers En DigtersSkrywers, Digters, Stories, Boeke, Bundels, Afrikaans, Kompetisies, Uitdagings, slypskool, lekker leesWat beteken die groep vir ons lede? aanlynwinkel Skrywers, Digters, Stories, Boeke, Bundels, Afrikaans, Kompetisies, Uitdagings, slypskool, lekker leeskoop afrikaanse boeke aanlynSkrywers, Digters, Stories, Boeke, Bundels, Afrikaans, Kompetisies, Uitdagings, slypskool, lekker lees
Wat beteken die groep vir ons lede?
SA Skrywers en Digters bestaan uit ‘n unieke groep mense wat gun dat die son oor mede-lede skyn, bly is vir almal se prestasies, deel in mekaar se stories, GEEN negatiewe kommentaar gee nie, tyd maak om ander se skeppings te lees, en al is daar nie altyd kommentaar nie, wys hulle dat hulle daar was deur ‘n duimpie of meer te lig. Ons is skrywer-vriende, gebind deur letters en woorde, en gedagtes wat neergepen word. Elkeen het ‘n unieke skryfstyl, en ALMAL van ons sien onsself as skrywers/digters. Hier kan jy uiting gee aan jou talent sonder om bedreig te voel.
As onbekende en swak taalkundige loop ek eendag ŉ dig en storie groep raak. Ek was en is maar altyd skepties want meeste groepe is net dit… groepe. ŉ Plek waar jy vir almal kan wys wat jy skryf.
Hier was en is dit nie die geval nie. Voor ek my kom kry beland ek in die middel van ŉ uitdaging. (As ek vandag daarna terug kyk, kan ek net glimlag) Komas en punte op skoon verkeerde plekke. Hoofletters heel verkeerd gebruik. Verwarrende woorde verkragte anglisismes. Patetiese sin ordes (Nie dat ek dit nou reg doen nie, maar daar is darem ŉ verbetering)
Ek was nie ŉ week tussen hierdie hulpvaardige mense nie of ek begin voel of ek my tweede familie ontdek het. Pragtige mense… Hans nie so nie, maar so klink dalk ŉ bietjie beter. Spel liewer hierdie woord so of so. Liewe ouers!!!! Ek het my kop in skaamte laat sak toe ek sien hoe swak my Moedertaal oor my lippe en tussen my sleutelbord vingers deur getrek word.
Glo my, ek wou ophou. Ek het dadelik besef dat ek nie eers ŉ miljoenste van die kwaliteit kennis het wat ek nodig het om woorde te kan oordra nie. Toe kom die uitdagings en ek as leek duik in by die diepkant tussen die Stephen Kings en Dalene Mathee’s in die groep. Met ŉ sagte woord en professionele benadering word my foute reg geskaaf.
Vandag, net ŉ paar maande van my toetrede of aansluiting of wat ook al die regte woord daarvoor mag wees, staan ek in nederigheid en dankbaarheid. In ŉ baie kort tydperk verskyn my naam in drie verskillende bundels. Eerstens ŉ groot dank aan onse Hemelse Vader en tweedens baie dankie aan pragtige mense wat my so wonderlik ondersteun.
Wat sê ‘n mens oor ‘n groep as dit jou menswees radikaal begin verander het. Ek is ‘n mens wat my hele lewe nog die agterhoede gedek het. Op hierdie groep het ek kom groei. Nie net in my skryfsels nie want o genade daar is nog ‘n ver pad wat ek moet loop maar my menswees het n hupstoot gekry. Om jou hart op ‘n groep oop te maak was vir my bitter moeilik want mense is genadeloos. Ek doen dit nou sonder skroom. Ek weet niemand oordeel nie. Hier maak mense mekaar nie seer nie. Hier sien niemand my, ken niemand my maar ek word tog aanvaar. Dis die kern. Ek word aanvaar deur ‘n groep mense waar ons mekaar se lief en leed deel. SA SKRYWERS het my so baie dinge kom leer. Ek het vriende al kom ek nooit met ander in aanraking nie. Ek love dit hier.
Posted in: SA Vinkies
Baie Geluk Hendie en Antoinette
One thought on “Wat beteken die groep vir ons lede?”
September 19, 2017 at 12:48 nm
Lief lief lief xx